MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 3777/18.01.2023

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul :

# RAPORT DE SPECIALITATE

la proiectul de hotărâre pentru modificarea HCL nr. 161/27.06.2013 privind trecerea din administrarea Consiliului local al municipiului Satu Mare în administrarea unităților de învățământ preuniversitar de stat a clădirilor necesare desfășurării procesului de învățământ și a terenului aferent

Prin Hotărârea Consiliului Local al municipiului Satu Mare nr.161/27.06.2013, clădirile necesare desfășurării procesului de învățământ împreună cu terenul aferent acestora au fost date în administrarea unităților de învățământ preuniversitar de stat. De la data aprobării, această hotărâre a suferit o serie de modificăriși completări în ceea ce privește Anexa nr.1, ultima modificare fiind aprobată prin Hotărârea Consiliului Local al municipiului Satu Mare nr. 280/25.08.2022.

Prin adresa Liceului Teoretic German ”Johann Ettinger” nr. 767/28.03.2022 înregistrată la Primăria municipiului Satu Mare sub nr. 18556/29.03.2022, aceștia solicită atribuirea în administrare a unei clădiri aflată în incinta unității de învățământ care în momentul de față se află în stare avansată de degradare, în vederea amenajării acesteia ca sală de gimnastică.

Urmare a solicitării menționată mai sus am efectuat demersurile de notare în cartea funciară a construcției și a terenului aferent drept urmare poate fi dată în administrare în favoarea Liceului Teoretic German ”Johann Ettinger”

Prin Hotărârea Guvernului României nr. 1418 din data de 29 noiembrie 2022 s-a aprobat trecerea imobilului având nr. MF 160551, din domeniul public al statului şi din administrarea Ministerului Educaţiei, prin Inspectoratul Şcolar Judeţean Satu Mare, în domeniul public al municipiului Satu Mare, judeţul Satu Mare.Conform anexei nr. 2 la actul normativ anterior menționat datele de identificare ale imobilului sunt după cum urmează:

1. Teren de handbal identificat cu nr. cadastral 177847-C1 având suprafața construită la sol de 900 mp;
2. Tribuna neacoperită identificată cu nr. cadastral 177487-C2 având suprafața construită la sol de 76 mp;
3. Tribuna acoperită identificată cu nr. cadastral 177487-C3 având suprafața construită la sol de 44 mp;
4. Teren aferent pozițiilor 1, 2 și 3 înscris în CF nr. 177487 Satu Mare cu nr. cadastral 177487 în suprafață de 2809 mp;
5. Vestiar de handbal identificat cu nr. cadastral 177486-C1 , având suprafața construită la sol de 88 mp și teren aferent înscris în CF nr. 177486 Satu Mare cu nr. cadastral 177486 în suprafață de 112 mp;
6. Teren de tenis identificat cu nr. cadastral 177505-C1 având suprafața construită la sol de 882 mp și teren aferent înscris în CF nr. 177505 Satu Mare cu nr. cadastral 177505 în suprafață de 919 mp;

Prin adresa Colegiului Național ” Kölcsey Ferenc” nr. 524/18.01.2023 înregistrată la Primăria municipiului Satu Mare sub nr. 3724/18.01.2023 aceștia solicită transmiterea în administrare a imobilelor identificate mai sus, în vederea desfășurării orelor de educație fizică pentru elevii care care își desfășoară activitatea în unitatea de învățământ.

Drept urmare, propunem retragerea dreptului de administrare instituit în favoarea Liceului Tehnologic ”Unio-Traian Vuia ” Satu Mare asupra imobilelor situate în Satu Mare, str. Mihai Eminescu nr. 1, identificate cu nr. inventar 102954, 102993 și a terenului aferent având nr de inventar 1112T deoarece elevii acestei unități de învățământ își desfășoară activitatea didactică în imobilul de pe Bdul Cloșca nr. 72 și acordarea în administrare a acestora către Colegiul Național ” Kölcsey Ferenc”.

Prin adresa Colegiului Național ”Ioan Slavici” Satu Mare nr. 2425/29.11.2022 înregistrată la Primăria municipiului Satu Mare sub nr. 67163/29.11.2022 aceștia solicită modificarea destinației imobilului situat în municipiul Satu Mare, str. Ceahlăului nr. 1/A înscris în CF. Nr. 177230, ce figurează la poziția nr. 30 din Anexa nr.1 la Hotărârea Consiliului Local Satu Mare nr. 161/27.06.2013 actualizată prin Hotărârea Consiliului Local Satu Mare nr. 280/25.08.2022 din internat în clădire cu destinație unitate de învățământ.

Potrivit prevederilor art. 112 alin (2) din Legea educației Naționale nr. 1/2011, cu modificările și completările ulterioare*, ”Terenurile şi* *clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale. Celelalte componente ale bazei materiale sunt de drept proprietatea acestora şi sunt administrate de către consiliile de administraţie, conform legislaţiei în vigoare”* coroborat cu alin (9) *”Înţelesul sintagmei «celelalte componente ale bazei materiale», prevăzută la alin. (2)-(4), cuprinde bunuri imobile şi mobile afectate în mod direct şi special funcţionării învăţământului, ca serviciu public, pentru satisfacerea interesului general, astfel: spaţii pentru procesul de învăţământ, mijloace de învăţământ, bunuri mobile dobândite în urma implementării de proiecte, cu finanţare rambursabilă sau nerambursabilă, biblioteci, ateliere şcolare, ferme didactice, terenuri agricole, cămine, internate,…. Aceste componente ale bazei materiale sunt inalienabile, insesizabile şi imprescriptibile pe toată durata utilizării în sistemul de învăţământ.”*

Totodată potrivit prevederilor art.20 din Legea educației naționale nr. 1/2011 , cu modificările și completările ulterioare, ” *Autoritățile administrațioiei publice locale asigură,în condițiile legii, buna desfășurare a învățământului preuniversitar în localitățile în care aceasta își desfățoară activitatea.* ,,

Luând în considerare cele prezentate mai sus şi ţinând cont de prevederile art. 129 alin. (2) lit. c) din OUG nr. 57/2019 privind Codul administrativ, potrivit căruia Consiliul local are atribuţii în administrarea domeniului public și privat al municipiului, înaintăm prezentul proiect de hotărâre consiliului local cu propunere de aprobare.

Şef serviciu,

Mihaela Faur

Faur Mihaela/2ex